Diari Oficial de la Generalitat Valenciana


Sumari del DOGV 6684, del 03-01-2012 (2011/13545)

RESOLUCIÓ de 23 de novembre de 2011, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a l'empresa Iberdrola Distribución Eléctrica, SAU, l'autorització administrativa per a la modificació de la línia elèctrica a 66 kV de derivació a la ST Llíria per a la connexió en disposició d'entrada/eixida en la ST Vilamarxant de la línia elèctrica a 132 kV ST Paterna - ST Oliveral, en els termes municipals de Vilamarxant, Riba-roja de Túria i Manises, província de València, s'aprova el projecte d'execució i es declara, en concret, la seua utilitat pública (ATLINE/2010/549/46).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6684

Data del DOGV
:   03-01-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/13833


Data del document
:   23-11-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 23 de novembre de 2011, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a l'empresa Iberdrola Distribución Eléctrica, SAU, l'autorització administrativa per a la modificació de la línia elèctrica a 66 kV de derivació a la ST Llíria per a la connexió en disposició d'entrada/eixida en la ST Vilamarxant de la línia elèctrica a 132 kV ST Paterna - ST Oliveral, en els termes municipals de Vilamarxant, Riba-roja de Túria i Manises, província de València, s'aprova el projecte d'execució i es declara, en concret, la seua utilitat pública (ATLINE/2010/549/46). [2011/13671]
Vist l'expedient amb referència ATLINE/2010/549/46, incoat pel Servici Territorial d'Energia de València a instàncies d'Iberdrola Distribución Eléctrica, SAU, amb domicili a l'efecte de notificacions a 48263, Erandio (Biscaia), carrer de la Ribera de Axpe, número 5, relatiu a la sol·licitud, de 3 de novembre de 2010, sobre l'autorització administrativa per a la modificació de la línia elèctrica a 66 kV de derivació a la ST Llíria per a la connexió en disposició d'entrada/eixida en la ST Vilamarxant de la línia elèctrica a 132 kV ST Paterna - ST Oliveral, en els termes municipals de Vilamarxant, Riba-roja de Túria i Manises, província de València, s'aprove el projecte tècnic d'execució i es declare, en concret, la seua utilitat pública.
A l'esmentada petició s'hi adjunta el projecte d'execució firmat pel tècnic competent.
Vist que va ser realitzada la informació pública de l'esmentada sol·licitud a l'efecte previst en l'article 9, del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 144, del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i s'ha realitzat la seua publicació en el Butlletí Oficial de la Província de València, de data 2 de març de 2011; en el Diari Oficial de la Comunitat Valenciana, de data 18 de febrer de 2011; en el diari ABC, de data 22 de febrer de 2011, i en el tauler d'anuncis dels ajuntaments de Vilamarxant, Riba-roja de Túria i Manises.
D'acord amb la documentació que hi ha en l'expedient, no s'han presentat al·legacions a l'esmentada sol·licitud.
Vist que d'acord amb l'esmentat Decret 88/2005 es va traslladar als ajuntaments de Vilamarxant, Riba-roja de Túria i Manises la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a l'efecte de prestar la seua conformitat o oposició, i simultàniament se'l va traslladar, i d'acord amb l'article 75, de la Llei 16/2003, de 17 de desembre, i en l'article 72, de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i es sol·licita informe sobre l'adaptació del projecte al planejament urbanístic que siga aplicable.
L'Ajuntament de Vilamarxant va contestar favorablement a la instal·lació projectada, i va recomanar al peticionari l'ús i l'aplicació de totes les mesures de seguretat.
L'Ajuntament de Riba-roja de Túria va contestar favorablement a la instal·lació projectada, i s'hauran de reposar tots els elements d'urbanització afectats, en cas de veure's afectats per la instal·lació projectada, al seu estat original.
Traslladats els escrits referits a l'empresa peticionària, esta contesta manifestant-ne la conformitat.
El Servici Territorial d'Energia va remetre l'escrit i la documentació annexa presentada per Iberdrola Distribución Eléctrica, SAU, a l'Ajuntament de Manises, sense que conste en l'expedient cap manifestació respecte d'això, a pesar de la reiteració efectuada pel Servici Territorial d'Energia.
Vist que d'acord amb allò que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les diferents administracions, organismes i empreses de servici públic o d'interés general afectats per la instal·lació elèctrica, amb la finalitat que emeten, si és procedent, els oportuns condicionats, concretament, als següents:
- Diputació de València. Àrea de Carreteres, requerix que es remeta la informació oportuna amb la finalitat d'emetre pronunciament, sense perjuí de la preceptiva autorització a demanar davant de l'esmentat organisme per a l'execució de les obres, mentre afecten el domini públic viari i les seues zones de protecció.
- Ferrocarrils de la Generalitat Valenciana assenyala que cap línia fèrria en explotació per Ferrocarrils de la Generalitat Valenciana es troba afectada per la línia elèctrica que cal modificar.
- Conselleria de Medi Ambient, Aigua, Urbanisme i Habitatge. Servici de Vies Pecuàries emet informe favorable que la condiciona a la presa en consideració dels aspectes indicats per esta i sense perjuí de la resta d'informes sectorials.
- Comunitat de Regants Séquia del Quint manifesta la seua conformitat a la instal·lació projectada, i es supedita esta al fet que la instal·lació projectada no altere, modifique, restringisca o elimine qualsevol dels drets de reg que per ministeri de la llei té esta comunitat de regants.
- Red Eléctrica de España, SAU, manifesta la seua conformitat a la instal·lació projectada.
Els informes contestats es van traslladar a l'empresa peticionària, i es manifestà la seua conformitat amb el contingut dels condicionats esmentats, i s'indicà respecte de l'informe emés per l'Àrea de Carreteres de la Diputació de València que la informació sol·licitada per a poder verificar que es complix la normativa respecte a gàlib i distàncies ja es troba detallada en la separata aportada, si bé s'adjunta novament, sense que conste en l'expedient manifestació respecte d'això per l'esmentat organisme a la separata novament remesa; així mateix, indica que una vegada obtinguda l'autorització pertinent en matèria d'energia se sol·licitarà convenientment l'autorització de la Diputació. Respecte del condicionat manifestat pel Servici de Vies Pecuàries de la Conselleria de Medi Ambient, Aigua, Urbanisme i Habitatge, es manifesta l'obtenció de la corresponent resolució de la directora general de Gestió del Medi Natural, de no-sotmetiment a avaluació d'impacte ambiental, i sobre la qual dins del seu procés es va demanar informe del Parc Natural del Túria.
A la vista de l'informe emés per Ferrocarrils de la Generalitat Valenciana, i previ trasllat a l'empresa peticionària, es presenta per esta nova separata amb la finalitat que la Direcció General de Transports i Logística de la Conselleria d'Infraestructures i Transport emeta el pertinent condicionat, sense que conste en l'expedient cap manifestació respecte d'això, a pesar de la reiteració efectuada pel Servici Territorial d'Energia.
Vist que consta en l'expedient la Resolució de data 25 de maig de 2010, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, per la qual s'acorda no sotmetre a avaluació d'impacte ambiental el projecte d'execució de la modificació de la línia elèctrica a 66 kV de derivació a la ST Llíria per a la connexió en disposició entrada/eixida en ST Vilamarxant de la línia elèctrica a 132 kV ST Paterna - ST Oliveral, sense perjuí de les autoritzacions que siga procedent obtindre d'altres organismes, de conformitat amb la normativa sectorial que siga aplicable i de la resta de condicionants que es recullen en la part dispositiva d'esta resolució.
Vist que d'acord amb la sol·licitud i el projecte d'execució presentats, la finalitat que es perseguix, amb la instal·lació sol·licitada, consistix a dur a terme les actuacions necessàries en les instal·lacions elèctriques que hi ha dels actuals sistemes de 132 kV i 66 kV en esta zona geogràfica, amb la finalitat de poder disposar de les condicions d'evacuació suficients fins a la subestació de Vilamarxant, amb destinació als parcs eòlics de les zones 7 i 8 del Pla Eòlic de la Comunitat Valenciana, i es millora, igualment, la capacitat de la xarxa.
Vist que el projecte de la instal·lació presenta un traçat plenament concretat, disposa entre la seua documentació dels plànols pertinents a escala adequada, està suficientment detallat i conté una relació concreta i individualitzada dels béns i drets afectats.
Vist que el Servici Territorial d'Energia de València, competent per a la instrucció de l'expedient de sol·licitud, l'ha informat favorablement.
Atés que el projecte té una definició i concreció de les característiques tècniques i de traçat que garantixen la màxima seguretat i millor funcionalitat de la línia elèctrica, estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-les adequadament.
Atés que és aplicable allò que disposen els articles 73, 74 i 75, de la Llei 16/2003, de 17 de desembre, i l'article 72, de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat.
Vist que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Atés que l'article 40.3, de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Atés la Direcció General d'Energia competent per a la resolució d'este expedient, d'acord amb allò que disposa l'article 17, del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la seua redacció feta pel Decret 122/2011, de 16 de setembre.
Esta Direcció General d'Energia resol:
Primer
Autoritzar administrativament l'empresa Iberdrola Distribución Eléctrica, SAU, per a la modificació de la línia elèctrica a 66 kV, de derivació a la ST Llíria per a la connexió en disposició d'entrada/eixida en la ST Vilamarxant de la línia elèctrica a 132 kV ST Paterna - ST Oliveral, als termes municipals de Vilamarxant, Riba-roja de Túria i Manises, província de València, i els treballs dels quals que cal realitzar consistixen en la repotenciació de la línia desviació a la ST Llíria de 66 kV (actuals) a 132 kV (futurs), per a poder connectar l'esmentat circuit en una disposició d'entrada/eixida en la ST Vilamarxant de la línia elèctrica a 132 kV ST Paterna - ST Oliveral, i es realitzen les actuacions següents:
a) En la derivació:
- Modificació del suport núm. 76, de la línia a 132 kV ST Paterna - ST Oliveral - ST Vilamarxant i desmuntatge del tram (existent) de connexió del suport núm. 100448 i el suport núm. 75, de la línia a 66 kV derivació a la ST Llíria.
b) En la ST Vilamarxant:
- Connexió de la línia a 66 kV derivació a ST Llíria en el parc de 132 kV d'esta subestació.
- Desmuntatge dels trams de la línia, situats en l'interior de la subestació; desmuntatge del suport núm. 100479; substitució del suport (existent) núm. 100480 per un altre suport de transició aeriosubterrani; i connexió subterrània a la nova posició de 66 kV.
1) Tram aeri:
- Tensió nominal: 132 kV (1a categoria)
- Nombre de circuits: dos.
- Nombre de conductors per fase: un.
- Conductors:
a) Entre els suports núm. 75 i núm. 76, i en l'entrada al pòrtic de la subestació: conductor nu d'alumini-acer galvanitzat tipus HEN, amb secció total 298,1 mm².
b) En la ST Vilamarxant: conductor d'alumini-acer tipus LA-80, la secció total del qual és de 181,6 mm².
- Suports i fonaments:
Els suports són metàl·lics, de gelosia i secció quadrada, perfils angulars de costats iguals i xapes d'acer laminat galvanitzat en calent i qualitats S355J2G3 i S275JR.
El suport núm. 76 de la línia a 132 kV, que està dissenyat especialment, consta de sis travessers i els fonaments no es varien. El suport núm. 100480 se substituïx per un suport de transició aeriosubterrani del tipus 61T170/16 m.
- Cables a terra:
S'instal·la, únicament, com a nou, un cable de comunicació entre el suport núm. 100448 i el suport núm. 76.
- Aïlladors:
S'instal·len aïlladors de cadena de material compòsit, d'anella i tija. En el suport de derivació dels circuits de 132 kV, s'instal·larà el tipus U120AB220P+AR1 i, finalment, en el suport de transició aeriosubterrani serà del tipus U70AB66P.
- Presa de terra:
En la connexió a terra en el suport de derivació no hi haurà cap variació respecte al que hi ha, mentres que en el suport núm. 100480 es realitza a través de la malla de la subestació.
2) Tram subterrani:
Té el seu origen en la ST Vilamarxant i el seu final en el suport núm. 100480 (bis). La longitud total és de 97 m, es construïx amb tipus de canalització en canaleta.
- Tensió nominal: 66 kV (2a categoria).
- Nombre de circuits: un.
- Nombre de cables per fase: un.
Conductors: cable aïllat monopolar, apantallat i sec, amb secció de 500 mm². El tipus de pantalla és de fils d'aram i contraespira de coure, la secció de la qual és de 75 mm².
- El terminal d'exterior és d'envolupant polimèrica per cada fase i amb circuit normalitzat.
- Els parallamps són d'òxids metàl·lics amb envolupant polimèrica per fase i de servici continu.
- Presa de terra. Les pantalles metàl·liques dels tres cables que configuren el circuit estaran connectades rígidament a terra i entre si.
Finalment i després de la finalització de les actuacions de muntatge descrites, es procedirà al desmuntatge del tram comprés entre el suport núm. 100448 i el suport núm. 75, d'aproximadament 177 m i seguiran en ús els esmentats suports.
Pressupost total: 211.437,35 euros.
Segon
Aprovar el projecte d'execució de la línia autoritzada en el punt primer d'esta resolució, firmat pel tècnic competent, sotmetent-lo a les condicions següents:
1. La instal·lació s'ha de realitzar d'acord amb el projecte presentat.
2. El termini d'execució de la instal·lació serà de sis mesos, a comptar des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització de l'esmentat termini, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.
3. El titular de la instal·lació ha d'atendre en l'execució del projecte les condicions imposades pels organismes afectats, totes estes se li van notificar oportunament i van ser acceptades.
4. Per a la posada en servici i manteniment de línies, el titular d'esta autorització administrativa ha de complir tots els requisits de presentació i elaboració que queden determinats en l'article 20 del Reial Decret 223/2008, de 15 de febrer, pel qual s'aprova el reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació de territori i al medi ambient.
6. Iberdrola Distribución Eléctrica, SAU, ha d'observar els preceptes, les mesures i les condicions que s'establixen en la legislació aplicable a l'activitat de distribució d'energia elèctrica.
7. Condicions d'orde mediambiental establides en la declaració d'impacte ambiental de 25 de maig de 2010:
a) Els treballs, com que es realitzen pròxims a terreny forestal, s'han d'ajustar al Decret 7/2004, de 23 de gener.
b) Si és necessari realitzar treballs en l'àmbit del PORN del Túria, estos s'han de realitzar d'agost a febrer, amb la finalitat de previndre l'afecció a la fauna. En cas de necessitat de modificació de les esmentades dates, s'ha de comprovar la no-afecció a espècies considerades com a especialment sensibles, sol·licitant informe al servici competent en biodiversitat de la conselleria competent en medi ambient.
c) S'abalisarà l'obra i les zones de pas de maquinària per a reduir l'afecció a vegetació natural de l'entorn, especialment d'orquídia.
8. L'administració deixarà sense efecte esta resolució en qualsevol moment que observe l'incompliment de les condicions imposades en esta.
Tercer
Declarar, en concret, la utilitat pública dels trams de la línia elèctrica autoritzada en el punt primer d'esta resolució, cosa que porta implícita la necessitat d'ocupació dels béns i drets afectats i implica la seua urgent ocupació a l'efecte de l'article 52, de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56, de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3, del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar esta resolució, d'acord amb allò que establix l'article 10, del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es considera que la seua publicació es realitzarà igualment a l'efecte que determina l'article 59.5, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció feta per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què, intentada la notificació, no s'haja pogut realitzar.
Esta resolució no és definitiva en via administrativa i contra esta es podrà interposar un recurs d'alçada davant de la secretària autonòmica d'Economia, Indústria i Comerç en el termini d'un mes, comptat des de l'endemà de la seua notificació, d'acord amb allò que establix l'article 115, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 23 de novembre de 2011.- El director general d'Energia: Antonio Cejalvo Lapeña.